Димитър Бояджиев
Нощен блян

chitanka.info

Ти спиш сега разнежена и мила

в постеля — съблазнителна и властна.

Нервозните ти устни е разкрила

една усмивка лека и прекрасна —

и твойто сладко, мургаво тело

в съня си никому не мисли зло.

Кажи, кому насъне се усмихна?

Кажи, защо ръцете си протегна

със толкоз жар и после пак притихна?

Внезапната тъга, която легна

на твоето замислено лице,

позната ли е мен? Кажи, сърце!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.